Publication: Magyar Közlöny
Issue: MK-1998-6 (Year: 1998, Number: 6)
Era: 1990-2004
Section: Ör.) — 5/1996. (III. 22.) HÖ számú rendelet 2. §-a által
Paragraph Index: 335

(1) bekezdése, amely mindenfajta, a bérlőket védő garancia nélkül hatalmazza fel a helyi önkormányzatot az önkormányzati bérlakások bérleti díjának megállapítására. Álláspontjuk szerint ez a szabályozás módot ad arra, hogy az önkormányzat önkényesen emelje a bérleti díjakat. Alkotmányellenesnek tartják indítványozók azt is, hogy az Ltv. sehol sem rendelkezik arról, hogy a bérleti díjat szabályozó, a bérleti díj emeléséről szóló rendelet miként módosítja a megkötött lakásbérleti szerződéseket. Ez a szabályozás kiszolgáltatottá teszi a bérlőket a tulajdonos önkormányzatnak, ez sérti az „állampolgári” jogbiztonság alkotmányos követelményét. Az indítvány szerint az Ltv. 34. § (1) bekezdésének alkotmányellenességére figyelemmel alkotmányellenes az

Source: https://magyarkozlony.hu/hivatalos-lapok/4ba9a012b245c229a8d31c5e76f17149252f0a38/dokumentumok/f1f2bdc0003ef9e051eaf69b624cfa9a0d1bf599/letoltes